ΚΑΝΟΝΙΣΜΟΣ ( ΕΟΚ ) αριθ . 1229/89 ΤΟΥ ΣΥΜΒΟΥΛΙΟΥ της 3ης Μαΐου 1989 για τον καθορισμό, για την περίοδο εμπορίας 1989/90, των μηνιαίων προσαυξήσεων της ενδεικτικής τιμής, της τιμής παρέμβασης και της τιμής αγοράς στην παρέμβαση των κραμβόσπορων, των γογγυλόσπορων και των ηλιανθόσπορων

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 136/66 του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1225/89^(2 ), και ιδίως το άρθρο 25,

την πρόταση της Επιτροπής^(3 ),

Εκτιμώντας :

ότι, βάσει του άρθρου 25 του κανονισμού ( ΕΟΚ ) αριθ . 136/66, θα πρέπει να καθοριστεί, για την περίοδο εμπορίας 1989/90, το ποσό κατά το οποίο η ενδεικτική τιμή, η τιμή παρέμβασης και η τιμή αγοράς στην παρέμβαση των κραμβόσπορων, των γογγυλόσπορων και των ηλιανθόσπορων προσαυξάνονται μηνιαία κατά τη διάρκεια χρονικής περιόδου που θα καθοριστεί από την αρχή του πέμπτου μήνα της περιόδου εμπορίας για τους κραμβόσπορους και τους γογγυλόσπορους και από την αρχή του τέταρτου μήνα της περιόδου εμπορίας για τους ηλιανθόσπορους, και να καθοριστεί ο αριθμός των μηνών κατά τη διάρκεια των οποίων εφαρμόζονται αυτές οι προσαυξήσεις ότι το ποσό αυτό πρέπει να είναι το ίδιο και για τις τρεις τιμές

ότι οι προσαυξήσεις αυτές, που είναι ίσες για κάθε μήνα, πρέπει να καθοριστούν λαμβάνοντας υπόψη τις μέσες δαπάνες για αποθήκευση και τόκους που διαπιστώνονται στην Κοινότητα ότι θα πρέπει να καθοριστούν οι μέσες δαπάνες αποθήκευσης συναρτήσει της δαπάνης αποθεματοποίησης των σπόρων σε κατάλληλους χώρους και της δαπάνης των αναγκαίων χειρισμών για την καλή διατήρηση των σπόρων ότι οι τόκοι μπορούν να υπολογιστούν βάσει των επιτοκίων που θεωρούνται κανονικά στις χώρες παραγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 1 . Για την περίοδο εμπορίας 1989/90, το ποσό των μηνιαίων προσαυξήσεων της ενδεικτικής τιμής, της τιμής παρέμβασης και της τιμής αγοράς στην παρέμβαση των κραμβόσπορων και των γογγυλόσπορων καθορίζεται σε 0,278 Ecu ανά 100 χιλιόγραμμα .

2 . Οι προσαυξήσεις που αναφέρονται στην παράγραφο 1 εφαρμόζονται κατά τη διάρκεια επτά μηνών, αρχής γενομένης από τον πέμπτο μήνα της περιόδου εμπορίας .

Άρθρο 2 1 . Για την περίοδο εμπορίας 1989/90, το ποσό των μηνιαίων προσαυξήσεων της ενδεικτικής τιμής, της τιμής παρέμβασης και της τιμής αγοράς στην παρέμβαση των ηλιανθόσπορων καθορίζεται σε 0,331 Ecu ανά 100 χιλιόγραμμα .

2 . Οι προσαυξήσεις που αναφέρονται στην παράγραφο 1 εφαρμόζονται κατά τη διάρκεια επτά μηνών, αρχής γενομένης από τον τέταρτο μήνα της περιόδου εμπορίας .

Άρθρο 3 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται :

- από την 1η Ιουλίου 1989 για τους κραμβόσπορους και τους γογγυλόσπορους,

- από την 1η Αυγούστου 1989 για τους ηλιανθόσπορους .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 3 Μαΐου 1989 .

Για το Συμβούλιο

Ο Πρόεδρος

P. SOLBES

( 1 ) EE ariu . 172 thw 30 . 9 . 1966, s . 3025/66 .

( 2 ) Blepe selida 15 thw parozsaw Epishmhw Efhmeridaw .

( 3 ) EE ariu. C 82 thw 3 . 4 . 1989, s . 26 .